open-index/open-wikipedia-markdown huggingface dataset:
Emanuel Mendez da Costa

**Emanuel Mendez da Costa**, nado en Londres o 5 de xuño de 1917 e finado na mesma cidade o 31 de maio de 1791, foi un botánico, naturalista e filósofo británico, e colector de valiosas notas, manuscritos e anécdotas dos escritores.

## Traxectoria 
Naceu no seo dunha familia sefardí orixinaria de Portugal.  Foi un dos primeiros xudeus membros (*Fellows*) da Royal Society, da que foi bibliotecario. Tamén foi membro da *Royal Antiquarian Society of London*, da *Aurelian Society*, da ''Spalding Gentlemen's Society*, da *Società botanica italiana* de Florencia, e doutras sociedades científicas.

### Publicacións 
Foi o autor de diferentes obras, entre elas:
* *A Natural History of Fossils* (Ver en liña) (1757).
* of Conchology, or An Introduction to the Knowledge of Shells* (Ver en liña) (1776).
* *Historia Naturalis Testaceorum Britanniae, or, The British Conchology*. (Ver en liña) (1778).

Ademais de numerosos importantes artigos publicados sobre todo nas *Philosophical Transactions of the Royal Society''.

## Abreviatura 
A abreviatura **da Costa** (ás veces escrita **Da Costa**) emprégase pare recoñecer a  como autoridade na descrición e taxonomía en zooloxía.

## Notas 
## Véxase tamén 
### Bibliografía 
* Cantor, Geoffrey (2001): "The Rise and Fall of Emanuel Mendes da Costa: A Severe Case of 'The Philosophical Dropsy'?". *The English Historical Review* **116** (467): 584-603.
* Gould, Stephen Jay (1995): "The Anatomy Lesson: The Teachings of Naturalist Mendes da Costa, a Sephardic Jew in King George's Court". *Natural History*, **104** (12): 10-15, 62-63.
* Rousseau, G. S. & David Haycock (2000): "The Jew of Crane Court: Emanuel Mendes da Costa (1717-91) Natural History and Natural Excess". *Historical Society* **38**: 127-170.
* P.J.P. Whitehead (1977): "Emanuel Mendez da Costa and the conchology, or Natural History of Shells". *Bulletin of the British Museum of Natural History (Historical Series)* **6**: 1-24.

### Ligazóns externas 
* Joseph Jacobs e Goodman Lipkind:  COSTA, EMANUEL MENDEZ DA na Jewish Encyclopedia 
* James Grout: Da Costa and the *Venus dione*: The Obscenity of Shell Description, parte da *Encyclopædia Romana*. Na web Conchylomania
Arthur Adams

**Arthur Adams**, nado en 1820 en Gosport, Hampshire, e finado en 1878, foi un médico e naturalista inglés.

## Traxectoria 
Adams foi cirurxián na *Royal Navy* a bordo do *H.M.S. Samarang*, que levou a cabo a exploración do arquipélago Malaio, os mares do Xapón, Corea e a China, desde 1843 a 1846. En 1850 publicou o libro *Zoology of the voyage of  H.M.S. Samarang*, no que o zoólogo Adam White colaborou con el nas descricións dos crustáceos encontrados na viaxe.

En 1857, durante a Segunda Guerra do Opio, serviu como cirurxián no *H.M.S. Actaeon*, estivo presente na toma de Cantón e foi condecorado.

En 1870 retirouse como cirurxián cando servía a bordo do buque insignia *H.M.S. Royal Adelaide*, en Plymouth.

Foi un prolífico malacólogo que describiu "centos de novas especies, a maioría delas non ilustradas e insuficientemente diagnosticadas".

Traballou co seu irmán Henry Adams (1813–1877) e entre ámbolos dous escribiron  *The genera of recent mollusca: arranged according to their organization*, en tres volumes publicados en 1858.
 
Así mesmo escribiu *Travels of a naturalist in Japan and Manchuria* (1870), e un artigo dsobre as arañas interesantes vistas nas súas viaxes.

## Especies nomeadas na honra de Arthur Adams 
**Finella adamsi* (Dall, 1889), 
**Arcopsis adamsi* (Dall, 1886), 
**Hinnites adamsi* Dall, 1886 [sinónimo de *Pseudohinnites adamsi* (Dall, 1886)], 
**Brachidontes adamsianus* (Dunker, 1857), 
**Nucinella adamsi* (Dall, 1898); como *Natica adamsiana* R. W. Dunker, 1860, posibelmente *Octopus adamsi* Benham, 1944 [sinónimo de *Octopus huttoni* Benham, 1943, posibelmente *Zebrida adamsii* White, 1847].

## Notas 
## Véxase tamén 
### Ligazóns externas 
* WoRMS. Lista dos taxons descritos por Adams.
A Flock of Seagulls

**A Flock of Seagulls** é unha banda inglesa de new wave e synthpop formada orixinalmente en Liverpool polos irmáns Michael "Mike" Score (teclados e voces) e Alister "Ali" James Score (batería), xunto con Francis Lee "Frank" Maudsley (baixo) e Paul Reynolds (guitarra).

O grupo ten un feixe de éxitos internacionalis como "I Ran (So Far Away)" (1982), "Space Age Love Song" (1982), "Wishing (If I Had a Photograph of You)" (1982) e "The More You Live, the More You Love" (1984). Comezaron a destacar nos anos 80 polo seu vídeo de "I Ran (So Far Away)". A banda gañou un premio Grammy en 1933 pola mellor interpretación de rock instrumental co tema "D.N.A."

## Discografía 
## Notas
The Bolshoi

**The Bolshoi** foi unha banda inglesa de post-punk baseada en Londres que destacou principalmente na segunda metade dos anos 80. Son coñecidos principalmente polos seus éxitos "Sunday Morning" e "A way" ou "Away" (o título apareceu de ámbalas dúas formas en distintos sinxelos ou álbums).

## Discografía 
## Véxase tamén 
### Ligazóns externas 
* Páxina oficial
Alien Sex Fiend

**Alien Sex Fiend** é unha banda inglesa de deathrock formada en Londres en 1982. A formación actual do grupo está composta por Nik Fiend e Mrs. Fiend. Cinco dos álbums do grupo e 12 sinxelos chegaron ao *top 20* das linstas independentes británicas no período que vai ata 1987.

## Discografía 
## Notas 
## Véxase tamén 
### Ligazóns externas 
* Páxina oficial
Santónica

A **santónica** (***Artemisia cina***) é unha especie arbustiva pertencente á familia Asteraceae, recendente e amarga, de talo ergueito, follas alternas e abrancazadas e flores ovoides en cabezolo, da cal se extrae a santonina, unha substancia vermífuga.

## Descrición 
É un arbusto con cheiro aromático de 40–60&nbsp;cm, ten os talos ergueitos cotonosos e leñosos na súa base. As follas son pequenas, con pecíolos curtos nas follas basais e sésiles nas follas superiores, son espatuladas coas puntas arredondadas. Florea en xullo-agosto, as flores tubulares son amarelentas e agrúpanse en panículas de 3 a 5 flores miúdas.

## Distribución e hábitat 
Planta orixinaria da Asia central, preferentemente das estepas salobres de Turquestán

## Propiedades 
* Antihelmíntico, os capítulos florais son útiles no tratamento de cocas lombrigas e nematodos.
* Antifúnxica, aínda que pode presentar toxicidade con bocalladas, vómitos e foiras ou diarreas.

## Taxonomía 
*Artemisia cina* foi descrita por O.Berg & C.F.Schmidt ex Poljakov e publicado en *Darstellung und Beschreibung samtlicher in der Pharmacopoea borussica aufgefuhrten offizinellen Gewachse* 4: , pl. 29. 1863. 
;Etimoloxía:

Hai dúas teorías na etimoloxía de ***Artemisia***: segundo a primeira, debe o seu nome a Artemisa, irmá xemelga de Apolo e deusa grega da caza e das virtudes curativas, especialmente da gravidez e os partos. Segundo a segunda teoría, o xénero foi outorgado en honra a Artemisia II, irmá e dona de Mausolo, rei da Caria, 353-352&nbsp;a.&nbsp;C., que reinou despois da morte do soberano. Na súa homenaxe erixiuse o Mausoleo de Halicarnaso, unha das antigas sete marabillas do mundo. Era experta en botánica e medicina.

***cina***: epíteto latino que significa "cinsa".
;Sinonimia:
* *Seriphidium cinum* (Berg & C.F. Schmidt ex Poljakov) Poljakov

## Notas 
## Véxase tamén 
### Outros artigos 
* Planta medicinal
* Fitoterapia
* Características das asteráceas
### Bibliografía 
# Li, H., T. Liu, T. Huang, T. Koyama & C. E. DeVol. 1979. Vascular Plants. Volume 6: 665 pp.&nbsp;In Fl. Taiwan. Epoch Publishing Co., Ltd., Taipei.
# Flora of China Editorial Committee. 2011. Fl. China 20–21: 1–992. Science Press & Missouri Botanical Garden Press, Beijing & St. Louis.
### Ligazóns externas 
* Heilkräuter-Seiten
* Beschreibung des homöopathisches Arzneimittel Cina maritima (en inglés)
* Homöopathisches Arzneimittel Cina
Blurt

**Blurt** é unha banda inglesa de post-punk formada en 1979 en Stroud, Gloucestershire polo poeta, titiriteiro e músico Ted Milton.

## Discografía
Sphingobium

***Sphingobium*** é un xénero de alfaproteobacterias clasificado na orde Sphingomonadales. O xénero creouse pola subdivisión do antigo xénero *Sphingomonas*. Son diferentes doutras esfingomónadas en que se illan xeralmente do solo, aínda que *Sphingobium yanoikuyae* foi illado dun espécime clínico. Poden degradar diversos compostos químicos que cheguen ao medio ambiente, como compostos aromáticos e cloroaromáticos, entre eles fenois como o nonilfenol e o pentaclorofenol, herbicidas como o ácido (RS)-2-(4-cloro-2-metilfenoxi) propiónico e o hexaclorociclohexano, e hidrocarburos aromáticos policíclicos. A especie tipo é *S. yanoikuyae*, cuxo xenoma foi secuenciado, e describíronse numerosas especies neste xénero.

## Notas
Heinrich Georg Bronn

**Heinrich Georg Bronn**, nado en Ziegelhausen, preto de Heidelberg, o 3 de marzo de 1800 e finado en  Heidelberg o 5 de xullo de 1862, foi un médico, xeólogo, paleontólogo e naturalista  alemán.

## Traxectoria 
Estudou na Universidade de Heidelberg, dutorándose en medicina en 1821. Ao ano seguinte foi nomeado profesor de Historia natural. A partir de entón dedicouse ao estudo da paleontoloxía e ao traballo de campo en varios lugares de Alemaña, Italia e Francia.

Entre 1830 e 1862 colaborou na edición do *Jahrbuch für Mineralogie*, continuado como *Neues Jahrbuch*. A súa obra principal, *Letkaea Geognostica* (2 vol., Stuttgart, 1834-1838; 3ª ed. con F. Romer, 3 vol., 1851-1856), considérase unha das fundadoras da estratigrafía alemá.

No seu *Handbuch einer Geschichte der Natur*, cuxa primeira parte apareceu en 1841, daba conta da historia física da Terra; a segunda parte trataba da historia orgánica, considerando as especies como actos directos da creación; a terceira incluía o *Index Palaeontologicus*, que apareceu en 3 volumes (1848-1849) coa colaboración de Hermann von Meyer e H. R. Göppert.

Bronn comezou tamén un importante traballo sobre zooloxía actual e fósil (*Die Klassen und Ordnungen des Thier-Reichs*) que foi continuado por outros naturalistas. Bronn escribiu os volumes dedicados aos *Amorphozoa*, os *Actinozoa* e os *Malacozoa* (1859-1862).

En 1861 foi galardoado coa medalla Wollaston pola *Geological Society of London* (Sociedade Xeológica de Londres).

## Honores 
#### Epónimos 
* Xénero *Bronnia* Kunth da familia das *Fouquieriaceae*, sinónimo de *Frouquieria*.

## Abreviaturas 
* A abreviatura **Bronn** emprégase para indicar a Heinrich Georg Bronn como autoridade na descrición e taxonomía en zooloxía.
* A abreviatura **Bronn** emprégase para indicar a Heinrich Georg Bronn como autoridade na descrición e taxonomía en botánica

## Notas 
## Véxase tamén 
### Bibliografía 
* Heinrich Georg Bronn (1800-1862) na *Encyclopedia Britannica*.

### Ligazóns externas 
* Junker T. (1991): "Heinrich Georg Bronn and Origin of Species" (Resume) *Sudhoffs Arch*. **75** (2): 180-208.
Signo de fin de artigo

miniatura|esquerda|Varias formas do signo de fin de artigo.
O **signo de fin de artigo**, **tombstone**, **Halmos**, **fin da demostración** ou signo de **Q.E.D.** «» úsase en Matemáticas para sinalar a fin dunha demostración matemática, en lugar da abreviatura habitual «Q.E.D.», da frase latina *quod erat demonstrandum*, «o que se quería demostrar». Nas revistas, é un dos signos que se emprega para indicar o final dun artigo.

No Unicode, represéntase polo carácter , que ten variantes gráficas. Pode ser un rectángulo ou un cadrado baleiro ou enchido.

Ás veces chámase *halmos* polo matemático Paul Halmos, que foi o primeiro que o usou nun contexto matemático. Tivo a idea de empregalo tras velo usado para indicar o final dos artigos en revistas. Nas súas memorias *I Want to Be a Mathematician*, escribiu:

## Notas 
## Véxase tamén 
### Outros artigos 
* Símbolos matemáticos
### Ligazóns externas 
*
The Cribs

**The Cribs** é unha banda inglesa de indie rock procedente de Wakefield, Yorkshire Occidental. O grupo está formado polos xemelgos Gary e Ryan Jarman e o seu irmán menos Ross. Posteriormente uníuselles o guitarristas de The Smiths e Modest Mouse Johnny Marr, que se converteu en membro formal en 2008. Marr sería parte da banda ata o ano 2011; a súa marcha foi anunciada oficialmente o 11 de abril a través da páxina do grupo. A banda foi inicialmente relacionada con outros grupos afíns do Reino Unido, destacando a The Libertines, por unha prensa musical que estaba buscando unha "retagarda británica" á marea de populares grupos de rock alternativo dos Estados Unidos da época.

## Discografía 
## Véxase tamén 
### Ligazóns externas 
* Páxina oficial
Diclorodifenildicloroetileno

O **diclorodifenildicloroetileno** (**DDE**) é un composto químico formado a partir do DDT pola perda dun cloruro de hidróxeno (deshidrohaloxenación), e é un dos produtos de degradación do DDT máis comúns. Debido á alta frecuencia do uso do DDT na sociedade e na agricultura a mediados do século XX, o DDT e o DDE aínda se poden atopar moi frecuentemente en mostras de tecidos animais, malia a prohibición actual destes produtos. O DDE é especialmente perigoso porque é liposoluble igual que outros organoclorados, polo que raramente é excretado do corpo e as súas concentracións tenden a incrementarse ao longo da vida (bioacumulación). A maior excepción a isto é a excreción de DDE polo leite, o que fai chegar unha porción substancial do DDE da nai á cría ou meniño. Ademais da súa acumulación nun organismo ao longo da súa vida, a estabilidade deste composto fai que se bioacumule no ambiente e cadea trófica e isto amplifica os seus efectos negativos.

## Síntese 
O DDE xérase pola deshidrohaloxenación do DDT. A perda de HCl no DDT orixina a formación dun dobre enlace nos átomos de carbono centrais (previamente cuaternarios).
miniatura|upright=1.5|none|Degradación do DDT para formar DDE por eliminación de HCl.

## Toxicidade 
Mediuse a toxicidade do DDE en ratas, e atopouse que neses animais é tóxico a 79,6&nbsp;mg/kg. O DDE e a súa molécula parental o DDT, son tóxicos reprodutivos para certas especies de aves. Por exemplo, é unha das maiores razóns do declive que experimentou o pigargo de cabeza branca (*Haliaeetus leucocephalus*), o pelicano pardo (*Pelecanus occidentalis*) o falcón peregrino (*Falco peregrinus*) , e a aguia peixeira (*Pandion haliaetus*). As aves de presa, aves acuáticas, e paxaros cantores son máis susceptibles a este adelgazamento das cascas que as galiñas e outros galiformes, e neste efecto o DDE parece ser máis potente que o DDT.

## Mecanismo 
O mecanismo biolóxico causante do adelgazamento da casca dos ovos non se coñece por completo, pero crese que o p,p'-DDE altera a capacidade da glándula da casca de excretar carbonato de calcio no ovo en desenvolvemento. Poden entrar en funcionamento varios mecanismos, ou poden operar diferentes mecanismos en distintas especies.

Algúns estudos indicaron inicialmente que o DDE é un perturbador endócrino e contribúe ao cancro de mama, pero estudos máis recentes proporcionaron fortes evidencias de que non hai relación entre a exposición ao DDE e o cancro de mama. O que está máis claro é que o DDE é un antagonista feble do receptor de andróxenos e pode producir anormalidades no tracto xenital masculino.

Estudos feitos en animais indicaron que os pesticidas organoclorados, como o DDE, son neurotóxicos, causan estrés oxidativo, e danan o sistema dopaminérxico do cerebro.

## Notas 
## Véxase tamén 
### Outros artigos 
* DDT
* Pesticida
* Bioacumulación
* Perturbador endócrino
* Neurotoxicidade
* Dopamina
Black Wire

**Black Wire** é unha banda inglesa de post-punk formada en Leeds no ano 2003. O grupo separouse en agosto de 2007 tras publicar un único álbum, pero reformaríase en 2013.

## Historia 
Black Wire formouse en xaneiro de 2003 e realizou o seu primeiro concerto ás poucas semanas no club Pigs de Leeds. O seu sinxelo de estreae, "Attack! Attack! Attack!", foi seleccionado pola *NME* como sinxelo da semana. A comezos de of 2006 a banda realizou unha xira europea e tocou en Italia, Francia e Alemaña, e tamén unha polos Estados Unidos, tocando en San Francisco, Chicago, Os Ánxeles e Nova York. A banda xirou novamente por Europa en xuño de 2007 co grupo londiniense Art Brut.

O título da exitosa canción de Kaiser Chiefs "I Predict A Riot" baseouse nun concerto de Black Wire en 2004, cando a banda tocou novamente no Pigs de Leeds. A súa intensa actuación causou que o público invadise o escenario, momento no cal os gardas de seguridade comezaron a expulsar tanto ao público como a membros do grupo, causando que o batería de Kaiser Chiefs Nick Hodgson exclamase ao dono do local "I predict a riot".

Dan Wilson, que estudara nunha escola artística, deseñou e debuxou as portadas dos tres primeiros sinxelos.

O seu álbum de estrea, *Black Wire*, foi publicado a principios de 2005 a través de 48 Crash, un selo discográfico que deixaron en 2006 debido a inconsistencias  , due to inconsistencies nas contribucións da compañía e na súa ética no traballo. A banda estivo traballando en material novo para ser editado en 2007, pero finalmente separouse en agosto dese ano.

## Discografía 
## Notas
The Cooper Temple Clause

**The Cooper Temple Clause** foi unha banda inglesa de rock alternativo formada en Wokingham, Berkshire en 1998. O grupo publicou tres álbums antes de anunciar a súa separación o 24 de abril de 2007, tras a marcha de Daniel Fisher.

Tras asinar un contrato discográfico con RCA no ano 2000 e sacar varios sinxelos e EPs, o seu álbum debut, *See This Through and Leave*, foi lanzado en 2002 con grande éxito da crítica. A súa continuación, *Kick Up the Fire, and Let the Flames Break Loose* de 2003, conseguiyu que a banda fose recoñecida internacionalmente grazas aos sinxelos "Promises, Promises" e "Blind Pilots". The Cooper Temple Clause deixou RCA en 2006, asinando con Sanctuary Records para o lanzamento do seu terceiro álbum, *Make This Your Own*.

A banda chamouse así pola cláusula Cowper-Temple. A cláusula foi inserida na Lei de Educación Elemental de 1870 (33 e 34 Vict. c. 75), converténdose na Sección 14 da Lei, e foi un compromiso sobre a natureza da educación relixiosa nas escolas primarias estatais creadas en Inglaterra e Gales pola Lei.

Durante moitas das súas primeiras entrevistas, a banda inventou varias historias relacionadas coa orixe do seu nome. Un exemplo diso pódese ver nunha entrevista en vídeo de Supersweet TV.

## Discografía 
## Notas
Clearlake

**Clearlake** é unha banda de indie rock procedente de Brighton e formada no ano 1999. Ata o momento teñen publicados tres álbums de estudio.

## Discografía
Blood Red Shoes

**Blood Red Shoes** é un dúo de rock alternativo inglés procedente de Brighton, formado por Laura-Mary Carter e Steven Ansell. A banda leva publicados seis álbums de estudio, *Box of Secrets* (2008), *Fire Like This* (2010), *In Time to Voices* (2012), *Blood Red Shoes* (2014), *Get Tragic* (2019) e *Ghosts on Tape* (2022), ademais de varios EPs e vinilos de 7" nos seus primeiros anos. En 2014 a banda fundou o seu propio selo discográfico, Jazz Life.

## Discografía 
## Notas 
## Véxase tamén 
### Ligazóns externas 
* Páxina oficial
Diclorodifenildicloroetano

O **diclorodifenildicloroetano** (**DDD**) é un insecticida organoclorado que é lixeiramente irritante para a pel. O DDD é un metabolito do DDT. O DDD é incoloro e cristalino; está estreitamente relacionado quimicamente e é similar en propiedades ao DDT, pero está considerado menos tóxico para os animais que o DDT. A fórmula molecular do DDD é (ClC6H4)2CHCHCl2 ou C14H10Cl4, mentres que a fórmula do DDT é (ClC6H4)2CHCCl3 ou C14H9Cl5.

O DDD está na clasificación de carcinóxenos no  “Grupo B2”, o que significa que é un probable carcinóxeno para os humanos. Isto está baseado nun incremento da incidencia de cancro de pulmón en machos e femias de rato, e de cancro hepático en machos de rato, e cancro de tiroide en machos de ratas. Outro dato é que o DDD é un metabolito do DDT e moi similar a este, o cal é outro probable carcinóxeno humano.

miniatura|none|upright=1.5|Decloración redutora do DDT para formar DDD.

## Mitotano 
miniatura|200px|center
Un feito interesante é que se un dos cloros *p* (*para*) do DDD cambia á posición *orto*, entón obtense un útil axente terapéutico chamado mitotano. Este é un exemplo de isómero posicional e das diferentes propiedades que poden ter este tipo de isómeros.

## Táboa de nomes 
O DDD é un composto ao que se lle deron moitos nomes. Os seguintes nomes son sinónimos do DDD:

## Notas 
## Véxase tamén 
### Ligazóns externas 
*TOXMAP - Páxina química do DDD
*para o rotano (DDD) do Physical and Theoretical Chemistry Laboratory da Universidade de Oxford
### Bibliografía 
*“Chemicals: Dichlorodiphenyldichloroethane.” *The Comparative Toxicogenomics Database*. MDI Biological Laboratory, 11 Apr. 2007 .
*“Data From SRC PhysProp Database.” *SRC PhysProp Database*. Syracuse Research Corporation. 11 Apr. 2007 .
*“DDD.” *Hazardous Substances Data Bank*. United States National Library of Medicine. 25 Apr. 2007 .
*“DDD—RN: 72-54-8.” *ChemIDplus Lite Record*. 9 Sept. 2004. United States National Library of Medicine Specialized Information Services. 11 Apr. 2007 .
*Guralnik, David B., Editor in Chief. “DDD.” *Webster’s New World Dictionary of the American Language*. Second College Edition. New York, NY: Prentice Hall Press, 1986. ISBN 0-671-41809-2 (indexed), ISBN 0-671-41807-6 (plain edge), ISBN 0-671-41811-4 (pbk.), and ISBN 0-671-47035-3 (LeatherKraft).
*Mish, Frederick C., Editor in Chief. “DDD.” *Webster’s Ninth New Collegiate Dictionary*. 9th ed. Springfield, MA: Merriam-Webster Inc., 1985. ISBN 0-87779-508-8, ISBN 0-87779-509-6 (indexed), and ISBN 0-87779-510-X (deluxe).
*“p,p'-DDD.” *Substance Registry System*. 1 Feb. 2006. United States Environmental Protection Agency. 11 Apr. 2007 .
*“p,p'-Dichlorodiphenyl dichloroethane (DDD) (CASRN 72-54-8).” *Integrated Risk Information System*. 25 Jan. 2007. United States Environmental Protection Agency. 23 Apr. 2007 .
Bandeira da Lombardía

A **bandeira da Lombardía** é a bandeira que se emprega nas oficinas públicas da rexión italiana da Lombardía e nas manifestacións, malia que non ten carácter de oficialidade. Representa o escudo de armas, que foi adoptado xunto coa bandeira trala aprobación da Lei Rexional nº 85, do 12 de xuño de 1975, a proposta do daquela Ministro de Cultura Alessandro Fontana. A rexión da Lombardía regula o seu emprego.

Foi deseñada tamén en 1975 por Pino Tovaglia, Bob Noorda, Roberto Sambonet e Bruno Munari, e representa unha rosa camuna estilizada. A rosa camuna é un antigo símbolo solar que se atopa en 94 dos preto de 140&nbsp;000 petróglifos do conxunto ruprestre do Val Camonica, na provincia de Brescia.

A rosa da bandeira é de cor branca e simboliza a luz. O fondo é verde e representa a chaira padana.

## Notas
Pedro Aguirre Cerda

**Pedro Aguirre Cerda**, nado en Pocuro o 6 de febreiro de 1879 e finado en Santiago de Chile o 25 de novembro de 1941, foi un político chileno, presidente da república entre 1938 e 1941.

## Ministros de Estado 
## Notas 
## Véxase tamén
Guido Fanconi

**Guido Fanconi**, nado o 1 de xaneiro de 1892 en Poschiavo e finado o 10 de outubro de 1979, foi un pediatra suízo considera como un dos fundadores da pediatría moderna.

## Traxectoria 
Fixo os seus estudos de educación secundaria en Zürich. En 1911 comezou a súa formación en medicina en Lausana e en 1920 entrou no Kinderspital (Hospital para nenos) da Universidade de Zürich, onde estivo traballando durante 45 anos, agás por un ano.
Fanconi recoñeceu a importancia da bioquímica na medicina clínica. En 1929 sucedeu a Emil Feer como profesor de pediatría e director do hospital. Baixo a súa dirección converteuse nun dos hospitais para nenos de máis renome do mundo.

Existen varias doenzas que levan o nome do doutor Fanconi. En 1927 relacionou a panmielopatía hereditaria cunha baixa estatura e a hiperpigmentación, máis coñecida como anemia de Fanconi. En 1934 os primeiros casos de fibrose quística no páncreas foron descritos nunha tese baixo a súa dirección.

En 1941 houbo unha gran epidemia de poliomielite en Suíza. Fanconi analizou a epidemioloxía e descubriu que o virus non se transmitía polos fluídos, como se cría anteriormente, senón que tiña relación coa vía gastrointestinal como febre tifoide. A súa comprensión da fisiopatoloxía levou a estebelecer relacións que culminaron na súa predición de que a síndrome de Down debíase a unha anormalidade dos cromosomas, vinte anos antes de que se descubrise a trisomía 21.

En 1945 fundou un xornal de pediatría chamado *Helvetica Paediatrica Acta*, que acadou sona internacional. En 1965 retirouse da dirección de pediatría, mais continuou exercendo até a súa morte.

## Véxase tamén 
### Outros artigos 
* Anemia de Fanconi
* Síndrome de Prader–Willi
* Síndrome de Fanconi

### Bibliografía 
*Stephan Lobitz, Eunike Velleuer, *Essay: Guido Fanconi (1892–1979): a jack of all trades*. en Nat Rev Cancer., vol. 6, nº 11, novembro de 2006, pp.&nbsp;893–8, PMID 17036037.
A Dog Called Ego

**A Dog Called Ego** é unha banda alemá de post-rock formada en Hamburgo no ano 2006 por Christoph Stepan (guitarra, voces), Dirk Bakker (batería), Marcel Habbe (guitarra, voces) e Gregor Kaisser (baixo).

## Discografía 
## Véxase tamén 
### Ligazóns externas 
* Páxina oficial
Pai

**Pai** (do latín *pater, patris*) é, nun contexto biolóxico, aquel ser vivo de sexo masculino que ten descendencia directa. O termo recíproco é «fillo». No caso dos mamíferos como o ser humano, o pai concibe ao seu fillo tras a cópula coa futura nai, resultando na reprodución sexual.

Comunmente o pai cumpre un rol moi importante dentro do desenvolvemento dos nenos, o título de pai tamén pode ser dado a aquel home que cumpra este papel sen estar emparentado biolóxicamente co neno ou nena. Maiormente isto ocorre con homes que adoptaron nenos ou con homes casados con mulleres que previamente procrearan descendencia. O termo tamén se pode referir a unha persoa á cal identifícaselle co estereotipo de pai. A determinación dos lugares atribuídos á paternidade foron imposicións sociais e culturais que forón cambiando co tempo.miniatura|Pai dando de beber ao seu fillo.|esquerda|200x200pxAnualmente celébrase o Día do Pai en moitas partes do mundo. Nos países católicos celébrase o 19 de marzo, festividade de San Xosé, pai putativo de Xesús de Nazaret. Noutros países celebrase o 19 de xuño.
miniatura|Un pai paseando o seu fillo.|esquerda|200x200px
## Etimoloxía
O termo hebreo *ʼav* e o grego *pa‧tḗr* úsanse con varios sentidos: como proxenitor, cabeza dunha casa ou familia ancestral, antepasado, orixinador dunha nación, fundador dunha clase ou profesión, protector, orixinador de algo e como expresión de respecto.

En organismos asexuados, pai tamén pode significar nai, no caso dos organismos unicelulares que se reproducen por división, o pai é unha célula que se divide para producir células «fillas».

«Papá», «papa», «papi», «papito», «pa»... son expresións típicamente familiares utilizadas para referirse a un pai. Coloquialmente tamén se usa en varios países a expresión «o meu vello» para referirse ao propio pai.
## Notas
## Véxase tamén
### Outros artigos
*Familia (socioloxía)
*Día do pai
*Nai
Carlo Cattaneo

**Carlo Cattaneo**, nado en Milán o 15 de xuño de 1801 e finado en Lugano o 6 de febreiro de 1869, foi un filósofo italiano.

## Traxectoria 
miniatura|*Memorie di economia pubblica dal 1833 al 1860*, 1860.

Formado na tradición empirista de Romagnosi, ensinou durante un tempo no Ximnasio de Milán. En 1839 fundou o periódico mensual *Il Politecnico*, que se publicou ata 1844. Participou na insurrección de Milán de 1848 e exiliouse en París e Lugano. Nesta cidade suíza publicou unha nova etapa de *Il Politecnico* entre 1860 e 1863.

Cattaneo interesouse pola filosofía, a historia e as ciencias sociais, e en todas estas disciplinas aplicou un espírito empirista en gran positivista e en todo caso historicista. Opúxose fortemente ao espiritualismo e ao rosminianismo, correntes ás que acusou de subxectivas e de separar a teoría da práctica. Para el non hai en filosofía ningún principio universal e absoluto nin tampouco ningún método universal: hai pluralidade de nocións e pluralidade de métodos, cada un dos cales xustificable pola súa aplicabilidade. A filosofía non debe fuxir da práctica, que é á vez a realidade e a posibilidade da súa transformación por medios técnicos e científicos. O desenvolvemento social da Humanidade é o horizonte dentro do que transcorre o pensamento filosófico. O home é, dende os seus comezos, un ser social, de xeito que un exame do espírito humano é un exame do espírito asociado con outros. Chamouse por este motivo a Cattaneo un "positivista político". Por todo isto considérase que hai semellanzas entre as ideas de Cattaneo e algunhas correntes posteriores, como o pragmatismo.

## Obra 
**Opere edite e inedite*, 1881-1892, 7 volumes.
**Scritti completi editi e inediti*, 1925 e seguintes.
**Invito agli amatori della filosofia*, 1857.
**Idea di una psicologia della scienza*, 1859, parte da incompleta *Psicologia delle menti associate*.

## Véxase tamén 
### Bibliografía 
*José Ferrater Mora, *Diccionario de Filosofía*, Barcelona: Ariel, 2004, I.
Estatuto de autonomía da Lombardía

[miniatura|[Bandeira da Lombardía.]]

O **Estatuto de autonomía da Lombardía** (en italiano '''Statuto d'autonomia della Lombardia**, en lombardo **Statuu d'autonomia de la Lombardia'*) é a lei fundamental da rexión da Lombardía. O texto actual (lei estatutaria do 30 de agosto de 2008, número 1) foi publicado no boletín oficial da rexión o 31 de agosto de 2008 e entrou en vigor o día seguinte.

## División 
O estatuto consta de sesenta e cinco artigos distribuídos en nove títulos:
#Principios xerais
#Órganos da rexión
#Actividade normativa da rexión
#Administración rexional
#Participación popular
#Finanzas e programación da rexión
#Órganos de garantía
#Aprobación e revisión do estatuto
#Disposición final

O título VIII (*Aprobación e revisión do estatuto*) no seu artigo 64 (*Procedemento de aprobación do estatuto*) establece o procedemento para a aprobación e a revisión da Carta, segundo a lei rexional, de acordo co artigo 123 da Constitución italiana.

## Véxase tamén 
### Ligazóns externas 
* *Statuto d'autonomia della Lombardia''
Javier Luces Gil

**Javier Luces Gil**, nado o 5 de decembro de 1899 e finado na Estrada en febreiro de 1974, foi un mestre e avogado galego.

## Traxectoria 
Estudou o bacharelato do Instituto de Santiago de Compostela e Dereito na Universidade de Santiago de Compostela, rematando en 1925. Mestre en Visneiro. Na República fundou e dirixiu o periódico *La Palanca*. Durante o franquismo foi secretario e despois director do Grupo Escolar José Antonio da Estrada.

## Vida persoal 
Casou coa tamén mestra Paulina Velasco de la Vega.

## Notas
Mar de Groenlandia

O **mar de Groenlandia** é a parte máis setentrional do océano Atlántico Norte, inmediatamente ao sur do océano Ártico. Está localizado entre a costa oriental de Groenlandia, as illas Svalbard, a illa de Jan Mayen e Islandia. O mar de Groenlandia defínese a miúdo como parte do océano Ártico, e ás veces como parte do océano Atlántico. Comprende aproximadamente 1&nbsp;205&nbsp;000&nbsp;km² e a súa profundidade media é duns 1.450 m. O punto máis profundo, 5.600 m, foi atopado na fosa Molloy («Molloy Deep»), no estreito de Fram, entre o nordés de Groenlandia e as Svalbard.
## Xeografía 
O mar de Groenlandia está limitado ao oeste pola illa de Groenlandia, e ao sur polo estreito de Dinamarca e Islandia; ao sueste, detrás da illa Jan Mayen, atópase a vasta extensión do mar de Noruega, do que ás veces o mar de Groenlandia se considera unha extensión. A través do estreito de Fram, ao nordeste, o mar está delimitado polo arquipélago das illas Svalbard.
## Correntes oceánicas 
Este brazo do océano Glacial Ártico é o principal conduto das súas augas cara ao océano Atlántico. As progresivamente frías augas da Corrente do Atlántico Norte («North Atlantic Current») afúndense no océano Ártico, retornando ao sur en forma de Corrente Groenlandia Este («East Greenland Current»), unha parte importante da cinta transportadora do Atlántico. Debido á deriva de xeo do Ártico, pártea norte do mar de Groenlandia de cando en cando está aberta á navegación.
## Biodiversidade
As principais especies que habitan este mar atópanse na base da cadea alimentaria. Existen grandes invertebrados, peixes, aves e mamíferos (incluídos focas, baleas e delfíns, que se alimentan de invertebrados e pequenos organismos.

## Notas 
## Véxase tamén 
### Ligazóns externas
Pretty Girls Make Graves

**Pretty Girls Make Graves** foi unha banda de post-punk estadounidense formada en Seattle no ano 2001. O seu nome foi sacado da canción de The Smiths co mesmo título (que á súa vez chamouse así por unha cita do libro *The Dharma Bums* de Jack Kerouac). Andrea Zollo e Derek Fudesco tocaran xuntos previamente en The Hookers, ademais como The Death Wish Kids e Area 51 xunto con Dann Gallucci, con quen Derek formara Murder City Devils. Pouco despois de que Murder City Devils se separase, Derek e Andrea formaron Pretty Girls Make Graves xunto con Jay, Nick e Nathan. A banda separouse no ano 2007, sendo os seus derradeiros concertos en xuño na cidade de Seattle.

## Discografía
Wikipedia en lombardo

A **Wikipedia en lombardo** (en ) é a edición en lombardo da Wikipedia. Botou a andar en outubro de 2005 e o seu primeiro usuario rexistrouse en novembro dese mesmo ano. O 18 de xuño de 2023 tiña 71&nbsp;347 artigos, ocupando o posto 86º por número de artigos.

Esta versión da enciclopedia contén  artigos e  usuarios, dos cales  son activos.

## Evolución do número de artigos 
## Outros fitos 
* O 29 de febreiro de 2012 acada os **1.000 ficheiros** subidos.
* O 26 de abril de 2012 acada os **2.000 ficheiros** subidos.
* O 3 de agosto de 2012 acada os **10.000 usuarios** rexistrados.
* O 26 de marzo de 2013 acada **1.000.000 de edicións**.

## Notas 
## Véxase tamén 
### Ligazóns externas 
* Wikipedia en lombardo 
* Wikipedia en lombardo (móbil)
Low (grupo musical)

**Low** é unha banda estadounidense de indie rock procedente de Duluth, Minnesota e formada en 1993. O grupo está composto polos seus membros fundadores Alan Sparhawk (guitarra e voces) e Mimi Parker (batería e voces), xunto con Steve Garrington (baixo). Ata a data Low leva editados once álbums de estudio.

## Discografía 
## Véxase tamén 
### Ligazóns externas 
* Páxina oficial
Pioneer 5

**Pioneer 5** foi unha misión espacial lanzada o 11 de marzo de 1960 mediante un foguete Thor-Able desde a base espacial de Cabo Cañaveral para estudar o espazo interplanetario entre a Terra e Venus.

## Características 
Orixinalmente Pioneer 5 planificouse como unha sonda para sobrevoar Venus, pero debido a atrasos no programa lanzouse como unha sonda heliocéntrica.

## Nave 
Pioneer 5 estabilizábase mediante xiro e foi enviada a estudar o espazo entre as órbitas da Terra e Venus, en particular o campo magnético, as partículas provenientes das erupcións solares e a ionización desa zona. A nave era capaz de enviar datos a unha velocidade de 1, 8 ou 64 bps segundo a súa distancia á Terra e o tamaño da antena receptora. Debido ao reducido tamaño dos paneis solares que alimentaban a sonda, non era posible enviar datos continuamente, polo que se programaban catro períodos por día de 25 minutos cada un para a transmisión de datos, con posibilidade de aumentar o tempo en momentos de especial interese. No tempo que durou a misión recolléronse 138,9 horas de datos, uns 3 Mbit en total, a maior parte dos cales recibíronse nas estacións de Manchester e Hawai. Pioneer 5 deixou de operar de maneira útil o 30 de abril de 1960 pero a súa última transmisión recibiuse desde unha distancia por entón récord de 22,5 millóns de km, 106 días despois do seu lanzamento.

## Instrumentos 
Pioneer 5 levaba catro instrumentos a bordo:

*Un telescopio contador proporcional omnidireccional de tripla coincidencia para detectar partículas solares e estudar a radiación terrestre, podendo detectar fotóns con enerxías superiores a 75 MeV e electróns a máis de 13 MeV.
*Un magnetómetro rotatorio para medir o campo magnético tanto da Terra como do espazo interplanetario no rango entre 1 microgauss e 12 miligauss.
*Unha cámara de ionización e un tubo Geiger-Müller para estudar os raios cósmicos.
*Un detector de micrometeoritos consistente en dous diafrgmas acoplados a dous micrófonos.

## Notas 
## Véxase tamén 
### Outros artigos 
*Thor Able
Motion City Soundtrack

**Motion City Soundtrack** é unha banda estadounidense de rock alternativo fundada en Minneapolis, Minnesota e 1997. A formación máis longa do grupo consistiu no vocalista e guitarrista Justin Pierre, o guitarrista Joshua Cain, o teclista Jesse Johnson, o baixista Matthew Taylor e o batería Tony Thaxton. Durante os seus case vinte anos de carreira a banda editou seus álbums de estudio, a meirande parte deles a través do selo independente Epitaph Records.

## Discografía 
## Véxase tamén 
### Ligazóns externas 
* Páxina oficial
Baghèt

miniatura|200px|Un baghèt en sol moderno construído no ano 2000 por Valter Biella.
O **baghèt** é un tipo de gaita tocada historicamente en Bérgamo e Brescia, na actual rexión italiana da Lombardía. É unha pequena gaita de dobre lingüeta con dous bordóns, asociada a músicos rurais. O instrumento desapareceu a mediados do século XX, mais na actualidade é tocado por algúns músicos que o están a revivir.

## Notas 
## Véxase tamén 
### Ligazóns externas 
* Sitio web da Associazione Culturale Il Baghèt .
Pura Tejelo

**Pura Tejelo Núñez**, nada na Coruña en 1953, é unha poeta galega.

## Traxectoria 
Licenciada en Historia pola Universidade de Santiago de Compostela, traballou como docente en bacharelato dando clase de lingua galega. Ocupou cargos de xestión na Agrupación Cultural O Facho. Estudou debuxo e deseño publicitario na Escola Picasso da Coruña.

En 2014 gañou o segundo premio do II Certame de Poesía en Lingua Galega Manuel María coa obra *Éramos deuses entre a herba seca de agosto*. En 2016 gañou o Premio de poesía Johán Carballeira co poemario *A elegancia do século*. Tamén publicou nas revistas *Dorna* e *Festa da Palabra Silenciada*. En 2021 o Patronato da Cultura Galega de Montevideo dedicoulle o Día da Poesía Galega na súa 29ª edición.

Participou no ciclo Poetas Di(n)versos o 28 de febreiro do 2022 xunto coa escritora colombiana Piedad Bonnett.

## Obras 
* *A elegancia do século* (2017. Vigo: Xerais. 72 páxs. ISBN 978-84-9121-154-9 (2ª).
* *As Horas de Hanna* (2019). Pontevedra: Urutau. 96 páxs. ISBN 978-85-7105-152-2.
* [miniatura|Con [María Neves Soutelo|Neves Soutelo e Silvia Penas na Libraría Paz de Pontevedra en xaneiro de 2023]]*Novembro* (2021). Pontevedra: Urutau. 96 páxs. ISBN 978-65-5900-154-5.
* *Vestidos de organdí* (2024). Vigo: Belagua Ed. 92 páxs. ISBN 978-84-128106-9-1.
## Notas 
## Véxase tamén 
### Ligazóns externas 
* Poetas Di(n)versos con Pura Tejelo
* Recitando na Libraría Paz de Pontevedra en xaneiro de 2023
Carlo Porta

**Carlo Porta**, nado o 15 de xuño de 1775 en Milán e finado o 5 de xaneiro de 1821, foi un poeta italiano. Está considerado o autor máis importante en dialecto milanés da lingua lombarda.

## Obras principais 
* ''Brindes de Meneghin all'Ostaria* (1810)
* *La mia povera nonna la gh'aveva* (1810)
* *Dormiven dò tosann tutt dò attaccaa* (1810)
* *Epitaffi per on can d'ona sciora marchesa* (1810)
* *E daj con sto chez-nous, ma sanguanonìì (1811)
* *Desgrazzi de Giovannin Bongee* (1812)
* *Quand vedessev on pubblegh funzionari* (1812)
* ''I paroll d'on lenguagg, car sur Gorell* (1812)
* *Fraa Zenever* (1813)
* *On Miracol* (1813)
* *Fraa Diodatt* (1814)
* *Paracar che scappee de Lombardia* (1814)
* *Olter desgrazzi de Giovannin Bongee* (1814)
* *La Ninetta del Verzee* (1815)
* *Marcanagg i politegh secca ball* (1815)
* *El lament del Marchionn di gamb'avert* (1816)
* *El sarà vera fors quell ch'el dis lu* (1817) 
* *La nomina del Cappellan* (1819)
* *Offerta a Dio* (1820)
* *Meneghin biroeu di ex monegh* (1820)

## Véxase tamén 
### Bibliografía 
* Isella, Dante (1982): *Carlo Porta*, en Emilio Cecchi e Natalino Sapegno (a cura di), *Storia della Letteratura Italiana*, Garzanti, Milán.
* Novelli, Mauro (2013): *Divora il tuo cuore, Milano. Carlo Porta e l'eredità ambrosiana*, il Saggiatore, Milán.
* Perotti, Pier Angelo (2010): *Noterelle portiane'', en "Otto/Novecento", a. XXXIV, n. 3, setembro / decembro, pp.&nbsp;5–22.
* Zambonini, Roberto e Leone, Giuseppe (2005): "A Villa Bertarelli con il Porta: popolani fra poesia dialettale e melodramma", en "Sulle rive del Tempo", vol. XXV, Collana "Natura e Storia", Edizioni Comunità Montana del Lario Orientale, Sala al Barro (Lecco).
Alejandro Marzoa

**Alejandro Marzoa Blasco**, nado en Vigo en 1979, é un director de cine galego.

## Traxectoria 
Trasládase a Barcelona en 2001 para graduarse na Escola de Cine e Audiovisuais de Cataluña (ESCAC) en 2006, na especialidade de Fotografía. Dirixiu as campañas publicitarias de captación de abonados para o Real Club Celta de Vigo nas tempadas 2009/2010 e 2010/2011. Dende 2008 exerce como docente para a ESCAC (Escola de Cinema de Cataluña).

## Filmografía 
* *Temporada 92-93* (2007), curtametraxe galardoada con 47 premios
* *Padre Modelo* (Jet-Films, 2008)
* *Cucharada* (BoogalooFilms, 2009)
* *Amistad* (BoogalooFilms, 2010)
* *YourLostMemories* con Miguel Ángel Blanca (2011)
* *Somos xente honrada* (2013)

## Véxase tamén 
### Ligazóns externas 
* Ficha en Filmin
*
Concello de Villa Guerrero, Estado de México

**Villa Guerrero** é un concello ao sur do Estado de México, en México. Limita coas municipalidades de Zinacantepec, Toluca, Calimaya, Tenango del Valle, Tenancingo, Zumpahuacán, Ixtapan de la Sal e Coatepec Harinas. A súa área é de 209,95&nbsp;km²,

A cabeceira municipal é Villa Guerrero.

## Toponimia 
120px|esquerda|miniatura|Glifo representativo de Villa Guerrero.
Villa Guerrero foi coñecida como Tecualoyan até o 20 de abril de 1867, cando se levou a cabo o cambio de nome mentres o coronel Germán Contreras exercía como gobernador interino do Estado de México. Este acto foi concibido “en homenaxe aos valiosos servizos que os seus habitantes prestaron ao país durante a Guerra da Reforma”. A palabra Tecualoyan (de náhuatl Tecualo «morde ou come algo»─ e Yan «lugar»), segundo a interpretación máis aceptada significa «Lugar onde hai bestas devoradoras», con todo, algúns investigadores danlle outro significado: "Lugar onde se come" ou "Lugar onde hai xente feroz e valente".
O glifo representativo do lugar mostra un xaguar ou ocelote e unha figura co medio corpo humano nas súas mandíbulas, o que fai parecer que un home está sendo devorado por un animal.

## Notas
Interplay Entertainment

**Interplay Entertainment Corporation** (NASDAQ: IPLY) é unha empresa estadounidense desenvolvedora e distribuidora de videoxogos, que foi fundada en 1983 como **Interplay Productions** por Brian Fargo. A compañía fora unha desenvolvedora de calidade ata que comezou a publicar os seus propios xogos en 1988, como Neuromancer e Battle Chess. Foi renomeada como Interplay Entertainment en 1998 e fíxose pública. Obtivo un éxito polo desenvolvemento e publicación de xogos de éxito como Fallout e Baldur's Gate, o último resultando ser o seu xogo máis vendido. Debido ás súas perdas financeiras, a distribuidora francesa Titus Interactive completou a súa adquisición do control maioritario da empresa, o cal provocou que o fundador Brian Fargo renunciase e se fose en 2002. No ano 2003, Interplay pechou Black Isle Studios e despediu a todo o persoal, ata que a empresa pechou en 2004 debido á notificación de desaloxo. Cando Titus pechou en 2005, Interplay unha vez máis converteuse en independente. En 2007, Interplay reiniciou o seu estudo de desenvolvemento de xogos interno e ten plans de desenvolver secuelas dalgunhas das súas IPs clásicas, despois de que *Fallout* fose vendida a Bethesda Softworks.

## Estudios 
### Antigos 
* BlueSky Software en California, comezou en 1988, pechou en 2001.
* Black Isle Studios, en Orange County, California, comezou en 1996, pechou en 2003.
* Brainstorm en Irvine.

### Vendidos 
* Shiny Entertainment en Laguna Beach, California, fundada en outubro de 1993, adquirida de 1995, vendida a Atari en 2002.

### Descoñecido 
* 14 Degrees East situada en Beverly Hills (California), 14 Degrees foi a división de estratexia de Interplay. A compañía foi fundada o 3 de marzo 1999.
* FlatCat
* Interplay Sports, situada tamén en Beverly Hills, foi a división de deportes de interior en Interplay. A compañía era coñecida anteriormente como VR Sports ata o cambio en 1998.
* Tantrum Entertainment
* Tribal Dreams
* Interplay Films, unha división de Interplay Entertainment, formouse en 1998 e ía converter sete dos títulos máis populares da compañía de videoxogos en películas, incluíndo *Descent*, *Redneck Rampage* e *Fallout.* O presidente da división era Tom Reed.
* Black Isle Studios, en Orange County, California, comezou en 1996, pechou en 2003. Logo en 2012, reabriu segundo a páxina oficial de Interplay.

## Videoxogos 
*Another World (Out of this World nalgúns países).
*Cyberia ( de 1995 aproximadamente).
*Castles (2 xaneiro 1991) (Estratexia, aventura).
*Castles II: Siege & Conquest (1 xaneiro 1992) (Rol, estratexia).

## Referencias 
## Ligazóns externas 
* Páxina web oficial
* Interplay en MobyGames.
Campo Municipal de Fútbol do Castro

O **Campo Municipal de Fútbol do Castro** é unha instalación dedicada á práctica do fútbol situada na vila de Carral. Nel xoga os seus partidos como local a Unión Deportiva Carral e o seu propietario é o Concello de Carral.

Conta cun terreo de xogo de herba natural de 95 x 59 metros, cantina e bancada cuberta.

## Notas
Albert de Giussan

[miniatura|250x250px|Monumento a Albert de Giussan en Legnano, [provincia de Milán.]]
**Albert de Giussan**&nbsp;foi un lendario guerreiro güelfo italiano que loitou durante as guerras da liga Lombarda contra Frederico Barbarroxa no século XII.

## Historia e características 
Unha tradición tardía, probablemente inventada polos cronistas de Milán do século XIV, atribúenlle o feito de formar a "Compañía da Morte" (Lema: *Morte por liberdade*), compañía de elite da cabalaría lombarda que defendeu o *Carroccio* (especie de carro ou altar de guerra das cidades-estado italianas onde portaban o seu estandarte) da liga na batalla de Legnano o 29 de maio de 1176 contra o exército imperial xermano de Frederico Barbarroxa.

A primeira cita histórica do seu nome foi en 1196. Crese que puido ser en realidade alcalde, notaro (*notario*) ou funcionario público. Esta crenza é reforzada pola súa orixe (Giussan) nun contexto lombardo, onde os funcionarios públicos eran orixinarios doutras cidades para evitar "conflitos de intereses".

## Cultura popular 
* O partido político italiano da liga Norte fai uso do seu mito. Desde 1989, o emblema electoral do partido utiliza unha imaxe inspirada na estatua de Alberto que se erixiu en Legnano en 1900. Así mesmo, a Brigada de Infantaría "Legnano" do exército italiano utiliza a imaxe desta estatua como símbolo.
* O personaxe de Albert de Giussan é o protagonista da película de Renzo Martinelli de 2009, *Barbarossa*, onde é interpretado polo actor Raz Degan.

## Véxase tamén 
### Bibliografía 
* 

### Outros artigos
* Batalla de Legnano
* Sacro Imperio Romano Germánico
* Paz de Constanza
Pupusa

Unha **pupusa** (do pipil *pupusawa*) é a pronunciación españolizada de **popotlax**, unha conxugación das verbas en lingua náhuatl **popotl**, que significa grande, recheo, e de **tlaxkalli** ou tortilla. É unha tortilla de millo grosa feita a man (a base dunha masa de fariña de millo empregada na cociña americana) que está rechea cun ou máis dos seguintes ingredientes: queixo, torresmo, ayote, feixóns rustridos ou queixo con loroco. Tamén está a pupusa revolta con ingredientes mesturados, como queixo, feixóns, torresmo ou touciño.

As pupusas son a comida típica máis difundida o Salvador, probablemente pola tradición instituída de xeración en xeración. Malia que non se coñece de maneira certeira a súa orixe, estudos antropolóxicos sinalan que naceu en territorios centroamericanos, especialmente no occidente do Salvador.

A preparación de devandito alimento comporta diversos pasos e o uso de ingredientes variados, os cales tamén constitúen unha achega económica para os produtores. É moi semellante ás arepas  venezolanas e colombianas, así como ás tortillas panameñas.

## Notas 
## Véxase tamén 
### Outros artigos 
* Arepa
### Bibliografía 
* 
* 
* 
*